### | | | | --- | --- | | | | | --- | | **Byråd** 27. februar 2018 Sagsnr. 710-2012-153533 Dok.nr. 710-2018-38843 Sagsbehandler DPABJE | | 25.                 Anlægsbevilling - delvis udmøntning af handlingsplan 2018 for friluftsstrategien - Åbent

###

|  |  |
| --- | --- |
| Tidl. politisk behandling | BY, 22.9.15, pkt.140, KF-U, 05.12.17, pkt. 37 |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til en
anlægsbevilling på 1 mio. kr. og en delvis udmøntning af beløb afsat til
friluftsstrategiens handlingsplan for 2018. Friluftsstrategi for [adresse]
Kommune for 2015-18 er vedlagt som bilag.

Kultur- og Fritidsudvalget behandlede 5. december 2017
forslag til udmøntning af friluftsstrategiens handlingsplan for 2018. Kultur-
og Fritidsudvalget besluttede at sende sagen tilbage til forvaltningen med
henblik på at inddrage bl.a. Grønt Råd i udformningen af friluftsstrategiens
handlingsplan for 2018.

På møde 17. januar 2018 drøftede Kultur- og Fritidsudvalget
konsekvenserne af, at friluftsstrategiens handlingsplan blev sendt tilbage til
Teknik og Kultur. På baggrund heraf fremsendes hermed et forslag om udmøntning
af tre borgerdrevne projekter indeholdt i det tidligere fremsendte forslag. De
tre projektansøgninger er vedlagt som bilag.

Konkret drejer det sig om følgende projekter:

· Oplevelse- og [adresse] i [adresse] (40.000 kr.)

· [adresse] (57.000 kr.)

· Naturhotel i [adresse] (50.000 kr.)

Hvis Byrådet godkender udmøntningen af de tre projekter, vil
der senere på foråret blive fremsendt en sag, der vedrører udmøntning af det
resterende anlægsbeløb.

**VURDERING**

Teknik og Kultur vurderer, at projekterne er i
overensstemmelse med de tre prioriterede indsatsområder i Friluftsstrategi
2015-2018:

· Stier og forbindelser

· Friluftsområder

· Informationer og formidling.

**ØKONOMI**

De tre projekter beløber sig til sammenlagt 147.000 kr.

Victor Thygesen til handlingsplan 2018 er på 1 mio. kr.,
hvilket vil blive finansieret af de afsatte rådighedsbeløb til initiativer i
forlængelse af friluftsstrategien på 500.000 kr. i henholdsvis 2017 og 2018.
Der søges om frigivelse af de afsatte rådighedsbeløb.

Hvis Byrådet godkender en delvis udmøntning af
friluftsstrategiens handlingsplan 2018, vil der resterer 853.000 kr. Forslag
til udmøntning af restbeløbet vil blive udarbejdet i samarbejde med Grønt Råd
og forelagt Byrådet.

**INDDRAGELSE**

[adresse] har efterspurgt forslag til nye projekter
i forbindelse med handlingsplan 2018 via annoncer på kommunens hjemmeside, i
FavrskovPosten samt ved direkte henvendelse til relevante aktører på området.

Sagens tre projekter er modtaget i forbindelse med annonceringen.

**INDSTILLING**

Direktøren for Teknik og Kultur indstiller til Byrådet:

1.    At Byrådet godkender en anlægsbevilling på 1.
mio.kr. finansieret af de afsatte rådighedsbeløb til initiativer i forlængelse
af friluftsstrategien på 500.000 kr. i 2017 og 2018.

2.    At Byrådet godkender en
delvis udmøntning af friluftsstrategiens handlingsplan for 2018 til de tre
projekter.

**BESLUTNING**

***Kultur- og Fritidsudvalget, 7. februar 2018:***

Fraværende:ingen

Ad 1.

Indstilles ikke godkendt.

Ad 2.

Indstilles godkendt, idet det præciseres, at Byrådet
godkender en anlægsbevilling til de tre projekter på 78.000 kr. i stedet for
147.000 kr., da to af projekterne i mellemtiden har modtaget støtte fra
Friluftsrådet. Anlægsbevillingen finansieres af det afsatte rådighedsbeløb til
initiativer i forlængelse af friluftsstrategien.

***Økonomiudvalget, 20. februar 2018:***

Fraværende:Ingen

Ad 1. Indstillingen fra Kultur og Fritidsudvalget indstilles
godkendt.

Ad 2. Indstillingen fra Kultur og Fritidsudvalget indstilles
godkendt.

**Bilag**

|  |  |
| --- | --- |
| Friluftsstrategi - med grafisk opsætning | 710-2015-190248 |
| [adresse], [adresse] | 710-2018-22045 |
| Skjød, Naturhotel | 710-2018-22041 |